**ՏԵՂԵԿԱՆՔ - ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԸ ԵՎ ՀՈՂԱՄԱՍՈՒՄ ԳՏՆՎՈՂ ՇԻՆՈՒԹՅՈՒՆՆԵՐԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ ՆՎԻՐԱԲԵՐԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով և ՀՀ քաղաքացիական օրենսգրքի 605-րդ հոդվածով սահմանված կարգավորումների համատեքստում, հիմք ընդունելով ՀՀ Արագածոտնի մարզպետի 31․03․2025 թվականի N 01//02200-2025 գրությունը։

**Իրավական ակտի ընդունման նպատակը և կարգավորման անհրաժեշտությունը.**

Նախագծով նախատեսվում է hաստատել համայնքային սեփականություն հանդիսացող Թալին համայնքի Մաստարա բնակավայրի 1-ին փողոց 8 հասցեում գտնվող 02-069-0075-0004 կադաստրային ծածկագրով 0,413 հա մակերեսով համայնքային սեփականություն հանդիսացող բնակավայրերի նպատակային նշանակության, հասարակական կառուցապատման գործառնական նշանակության հողամասը, հողամասում գտնվող 02-069-0075-0004-001 կադաստրային ծածկագրով 281,78 քմ մակերեսով և 02-069-0075-0004-002 կադաստրային ծածկագրով 8,8 քմ մակերեսով շինությունները՝ Մաստարա բնակավայրում նոր բուժհաստատություն կառուցելու նպատակով նվիրաբերել Հայաստանի Հանրապետությանը։

Ելնելով վերոգրյալից, համայնքի ավագանու քննարկմանն է ներկայացվում Թալին համայնքի սեփականություն հանդիսացող հողամասը և հողամասում գտնվող շինությունները Հայաստանի Հանրապետությանը նվիրաբերելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն առաջացնում է համայնքի ղեկավարի կողմից այլ իրավական ակտերի ընդունման անհրաժեշտություն։

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման կապակցությամբ համայնքի բյուջեում եկամուտների և ծախսերի ավելացում կամ նվազեցում չի նախատեսվում։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ և վերաբերում է միայն դրանում նշված հողամասին։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում հնարավոր է դառնում Մաստարա բնակավայրում նոր բուժհաստատություն կառուցումը։